open-index/open-wikipedia-markdown huggingface dataset:
Priečny rez

**Priečny rez** v technike označuje skutočný, alebo teoretický (technický výkres) rez výrobkom v smere kolmom na jeho os.
Zoznam ulíc a námestí v Komárne

Toto je zoznam ulíc a námestí v Komárne.

Kategória:Námestia na Slovensku
Kategória:Komárno
Komárno
Rúra

**Rúra** môže byť:

* v technike: dutý priestorový predmet kruhového prierezu (osovo súmerný) s dĺžkou výrazne väčšou ako je jeho priemer, pozri rúra (technika)
* v živých telách ústroj podobný rúre v technike, napr.
** močová rúra
** svalová rúra
** tráviaca rúra
* zariadenie na tepelnú úpravu potravín, pozri rúra (sporák)
* informačný kanál (angl. pipe), pozri komunikácia medzi procesmi

## Pozri aj
*mikrovlnná rúra
*tunelová rúra
Rúra (technika)

**Rúra** v technike označuje priestorový predmet kruhového prierezu, symetrický ku osi, ktorého dĺžka je výrazne väčšia, ako jeho priemer.

Rúra sa používa na fyzické oddelenie od okolitého priestoru. Oddelenie je buď kvôli ochrane predmetu, alebo technického média pred vonkajším vplyvom (rúra má funkciu obalu), alebo pre zabezpečenie iného prostredia potrebného pre prepravované médium (tlakové podmienky, chemická odolnosť (jedovatosť, žieravosť), zabránenie rozptylu média do prostredia a pod.). Hlavné využitie rúr je na prenos pracovného média (kvapaliny, plynu, pevnej látky...) z jedného miesta na druhé.

Rúry sa rozdeľujú podľa viacerých hľadísk:
* podľa flexibility na pevné a pružné (zvláštnym prípadom flexibilnej rúry je hadica)
* podľa hrúbky steny na hrubostenné a tenkostenné
* podľa tlaku média podtlakové, tlakové, vysokotlakové
* podľa použitia
** vodovodné
** plynové
** parovodné
** kanalizačné
* podľa materiálu, z ktorého sú vyrobené
** oceľové
** medené
** hliníkové
** plastové
** sklenené
** a pod.

Kategória:Hutnícke výrobky
Kategória:Potrubie
PrimeGrid

**PrimeGrid** je distribuovaný výpočtový projekt určený na hľadanie rekordne veľkých prvočísel. Využíva platformu Berkeley Open Infrastructure for Network Computing (BOINC).

PrimeGrid pracoval s projektom Twin Prime Search na hľadaní rekordne veľkých dvoj-prvočísel, ktorých dĺžka je asi 58 700 číslic. Projekt bol ukončený, keď bolo nájdené dvojča daného prvočísla 15. januára 2007.

13. augusta 2007 projekt našiel najväčšie Woodallovo prvočíslo, 2367906*22367906-1. Jeho dĺžka je 712 818 číslic a je možná aj jeho decimálna reprezentácia. Objav urobil Stephen Kohlman z Kanady s použitím počítača Intel Core 2 Duo 6300 1,86 GHz s 1 GB RAM. Počítaču to trvalo 5 hodín a 41 minút s použitím programu LLR.

Kategória:Distribuované projekty
Malibu (rum)

**Malibu** je likér s prírodným kokosovým extraktom vyrábaný v Barbadose. Aj keď je alkohol od roku 1895 vyrábaný na Barbadose, je stáčaný do fliaš v Dumbartone v Škótsku firmou Pernod Ricard. Obsahuje 21,0 % alkoholu, reklamné kampane sú založené na tom, že karibský život sa dá žiť aj v západnom mestskom životnom štýle. V reklame je povedané: *„Ak by ľudia z Karibiku brali život rovnako vážne ako títo ľudia, nikdy by nemohli vynájsť Malibu. Vážne to išlo jednoducho.“*

Sú vyrábané aj ďalšie druhy Malibu rumov, sú to: Malibu Mango Rum, Malibu Passion fruit Rum a Malibu Pineapple Rum, predtým sa vyrábal aj Malibu Lime, ktorý sa predával iba na Barbadose a vo Francúzsku. Rum Malibu sa pije so šumivými nápojmi a ľadom, niekedy tiež s mliekom.

Aj keď je fľaša celá biela, nápoj je číry a viac viskózny než klasický rum.

## Externé odkazy
*Oficiálne stránky výrobcu Malibu - www.malibu-rum.com

## Zdroj

Kategória:Alkoholické nápoje
Rok na dedine

**Rok na dedine** je film, ktorý rozpráva o výročných obyčajoch jednotlivých ročných období na slovenskej dedine. 

Autori vychádzali zo starých tradičných zvykov, spevov, hudby a tancov. Ukázali tak, koľko krásy a poézie má v sebe umenie národa a kultúra na Slovensku. Film mal svoju televíznu premiéru v roku 1967. 

Dielo režírovali Martin Ťapák a Karol L. Zachar. 
Vo filme hrali:
* K.L. Zachar
* Adam Matejka
* Emília Vášáryová
* Hana Meličková
* Beta Poničanová 

Kategória:Slovenské dokumentárne filmy
Kategória:Filmy podľa názvu
Kategória:Česko-slovenské dokumentárne filmy
Kategória:Filmy z 1967
Laura Joh Rowlandová

**Laura Joh Rowlandová** (* 1954, Michigan, USA) je americká autorka detektívnych románov najznámejšia sériou noviel z obdobia neskorého feudalizmu v Japonsku, prevažne v meste Edo (dnes Tokio) od roku 1600.

Novely rozprávajú o príhodách Sana Ičiró, samuraja a nižšieho úradníka, ktorý sa stal hlavným vyšetrovateľom piateho Tokugawského šogúna, Tokugawu Cunajošiho, o jeho problémoch dodržiavania kódexu bušidó, službe spravodlivosti a svojmu pánovi, Šogúnovi a svojej manželke Ueda Reiko, ktorá sa často angažovala v Sanovom vyšetrovaní. Momentálne existuje dvanásť kníh z tejto série, začínajúc s veľmi úspešnou Shinju. Posledne publikovaná je Snežná kráľovná.

Na Slovensku je distribuovaná séria z českého vydavateľstva Metafora, ktoré vydalo desať dielov, počínajúc *Bundori* a končiac knihou *Rudá chryzamtéma*.

Rowland vzala pre svoju fikciu ako podklad známe postavy japonskej histórie, ako boli Tokugawa Cunajoši a Janagisawa Jošivasu. Avšak historické detaily popísané v románoch sú presné a dôveryhodné.

Prečítaním tejto série kníh si rozšírime poznanie nielen skvele popísaných ľudských charakterov, ale aj skutočnej histórie a ducha Japonska, ktoré nie sú podávané len ako holé fakty dátumov a názvov, ale v pozadí možno skutočných životných príbehov ľudí,  kultúry a udalostí, ktoré ich ovlyvňovali.

Príbehy súvisiace s históriou:

Psí šogún - Prečo bol Tokugawa Cunajoši nazývaný aj *psí šogún*?

**Poznámky:**
V Japonsku, rovnako ako u ostatných ázijských národov (napríklad našich susedov Maďarov) sa meno človeka uvádza v poradí: Priezvisko Meno. Príčina pravdepodobne netkvie v lepšom vyhľadávaní v databázach, ale z dôvodu zdôraznenia dôležitosti rodiny ako základnej jednotky funkčnej spoločnosti. Často citovaná fráza z Konfuciovej eseje "Da Xue" (Veľká náuka) vysvetľuje, *"Ich osobnosti sú pestované, ich rodiny sa upevnili. Ich rodiny sú pevné, ich provincie zvolili múdru vládu. Ich provincie majú múdru vládu, celé kráľovstvo sa stalo pokojným a šťastným."*

Kategória:Spisovatelia USA
Lanolín

**Lanolín** prezývaný aj "vlnený tuk" je sekrét vylučovaný ovčou pokožkou na ochranu ovčieho rúna. Extrahuje sa z ovčej vlny, je zmesou sterolov a alkoholov a ich esterov, ale nie triglyceridov, takže to nie je chemicky tuk. Obaľuje každý vlas, chráni ho pred znečistením, baktériami a inými mikroorganizmami - roztočmi. Používa sa v kozmetike. Má ochranné vlastnosti a zabraňuje vysúšaniu pokožky. Lanolín, ktorý dostaneme kúpiť v lekárni, je zväčša zmes 65% tuku z vlny, 15% parafínového oleja a 20% vody. 

Prídavná látka lanolín je vedená v medzinárodnom číselnom systéme v súlade so smernicami EÚ pod skratkou E 913.

## Iné projekty

Kategória:Farmakológia
Kategória:Tuky
Kategória:Kozmetika
913
Hradný vrch

**Hradný vrch** môže byť:
*vrch, na ktorom stojí hrad
* vrch v Bratislave, pozri Hradný vrch (Bratislava)
* vrch v Ľubľane, pozri Hradný vrch (Ľubľana)
Ľubľanský hrad

náhľad|Ľubľanský hrad

**Ľubľanský hrad** (, ) je stredoveký hrad na hradnom vrchu v Ľubľane.

Podľa archeologických nálezov bola oblasť súčasného hradu osídlená nepretržite od roku 1200 pred Kr., kedy tu boli postavené prvé osady a opevnenia. Hrad sa prvýkrát spomína v roku 1144 ako sídlo korožských vojvodov Spanheimovcov.

V 15. storočí bol hrad rozšírený komplexom stien a veží pri vstupe, kde sa nachádzal padací most. V tomto čase bola postavená aj kaplnka. V 16. a 17. storočí boli postupne postavené ostatné stavby.

Pretože to nebolo sídlo panovníka alebo inej dôležitej osoby a z dôvodu, že opevnenia už neboli potrebné, hrad začal strácať na význame. Udržiavacie náklady boli príliš vysoké a preto začal chátrať.

V 19. storočí bol používaný hlavne ako väznica a čiastočne ako vojenská bašta, čím stratil na popularite medzi verejnosťou.

V roku 1905 ho kúpila ľubľanská obec, ktorá ho osídlila. Obyvatelia tam ostali až do 60. rokov 20. storočia, kedy sa začali prípravy na rekonštrukciu. Koncom 60. rokov sa začala dlhá a nákladná rekonštrukcia. Celá rekonštrukcia trvala vyše 35 rokov. V 90. rokoch sa začal používať ako miesto sobášov a kultúrnych udalostí. V roku 2006 bola postavená lanovka na hrad a sprevádzkovaná v roku 2007.

Na hradnom vrchu sa nachádza aj pamätník Slovinskej vzbury v rokoch 1515 a 1573.

## Iné projekty
.

Kategória:Hrady a zámky v Slovinsku
Kategória:Stavby v Ľubľane
Stenóza

**Stenóza** je abnormálne zúženie kanálikovitých alebo dutinových orgánov.

## Príčiny
* ateroskleróza spôsobuje stenotické zranenia v tepne
* vrodená chyba
* ischémia
* infekcia
* neoplázia
* zápal
* iatrogénne poškodenie, napr. po rádioterapii 

## Iné projekty

## Externé odkazy
* Priedušnicová stenóza (audio & video} 

Kategória:Choroby
Audrey Hepburnová

**Audrey Kathleen Hepburnová** (neprechýlene Audrey Kathleen Hepburn), rodená **Rustonová** (neprechýlene Ruston; * 4. máj 1929, Ixelles, Belgicko – † 20. január 1993, Tolochenaz, Švajčiarsko) bola britská herečka (po matke holandského pôvodu), módna ikona a filantropka. Pracovala aj ako veľvyslankyňa dobrej vôle UNICEF.

## Filmografia
* *Nous irons à Monte Carlo* (1951) 
* *Young Wives' Tale* (1951) 
* *The Lavender Hill Mob* (1951) 
* *Laughter in Paradise* (1951) 
* *One Wild Oat* (1951) 
* *Monte Carlo Baby* (1951) 
* *The Secret People* (1952) 
* *Prázdniny v Ríme*  (Roman Holiday) (1952)
* *Sabrina* (1954) 
* *Vojna a mier* (War and Peace) (1956) 
* *Love in the Afternoon* (1957)
* *Smiešna tvár* (Funny Face) (1957) 
* *Príbeh mníšky* (The Nun's Story) (1959) 
* *Green Mansions* (1959) 
* *The Unforgiven* (1960) 
* *Raňajky u Tiffanyho* (Breakfast at Tiffany's) (1961)
* *The Children's Hour* (1961) 
* *Šaráda* (Charade) (1963) 
* *Paris – When It Sizzles* (1964)  
* *My Fair Lady* (1964) 
* *Ako ukradnúť Venušu* (How to Steal a Million) (1966)
* *Čakaj do tmy *(Wait Until Dark) (1967)
* *Two for the Road* (1967)
* *Robin and Marian* (1976) 
* *Bloodline* (1979) 
* *They All Laughed* (1981) 
* *Love Among Thieves* (1987) (TV) 
* *Navždy* (Always)(1989)

## Pozri aj
* Príbeh Audrey Hepburnovej

## Iné projekty

## Externé odkazy
* 
* 

Kategória:Britské divadelné herečky
Kategória:Britské filmové herečky
Kategória:Rozprávači audiokníh
Kategória:Filantropi
Kategória:Držiteľky ceny BAFTA za najlepšiu herečku v hlavnej úlohe
Kategória:Držitelia ceny Emmy
Kategória:Držitelia ceny Grammy
Kategória:Držitelia Oscara za najlepší ženský herecký výkon v hlavnej úlohe
Kategória:Držiteľky ceny Zlatý glóbus za najlepší ženský herecký výkon (dráma)
Kategória:Držitelia ceny Donatellov David
Kategória:Hollywoodsky chodník slávy
Kategória:Držitelia ceny Tony
Kategória:Nositelia Ordre des Arts et des Lettres
Kategória:Britské osobnosti holandského pôvodu
Kategória:Úmrtia na rakovinu hrubého čreva
Pour féliciter

**Pour féliciter** (francúzska výslovnosť [purfelisite], výslovnosť podľa slovenských slovníkov [pur félisité]; skratka **p. f.**, **P. F.**, v zahraničí alebo nespisovne aj **p.f.**, **P.F.**, na Slovensku a v Česku aj **pf**, **Pf**) alebo zriedkavo **pour fêter** [purfete] je v diplomatickom jazyku a podobnej formálnej komunikácii (najmä na vizitkách, komplimentkách a podobne) výraz, ktorý sa v podobe skratky používa na vyjadrenie želania šťastia k sviatku či pri významnej príležitosti (Nový rok, štátny sviatok, narodeniny, meniny a pod.). Špecifické varianty sú **p. f. N. A.** (**pour féliciter Nouvel An** = blahoželanie k Novému roku), resp. **p. f. n. a.** (**pour féliciter nouvel an** = blahoželanie do nového roka) a **p. f. f. n.** (**pour féliciter fête nationale** = blahoželanie k štátnemu sviatku). Na p. f. (resp. varianty) sa odpovedá skratkou p. r./P.R. (pour remercier = na poďakovanie) a ak zároveň želáme to isté druhej strane (napr. pri príležitosti Nového roka) používa sa skratka p. r. e. p. f. alebo p. r. p. f. (pour remercier [et] pour féliciter = na poďakovanie [a] p. f.).

Na Slovensku a v Česku sa skratka p. f. (P. F., Pf, pf) okrem toho dnes bežne používa špecificky ako formulka blahoželania k Novému roku (t.j. 1. január) resp. do nového roka (t.j. celý rok). Za skratkou sa často uvádza celý rok (napr. P. F. 2017) alebo len apostrof + posledné dve číslice roka (P. F. ’17).V takomto kontexte (t.j. ako bežné blahoželanie štastia špecificky do nového roka) sa skratka v zahraničí nepoužíva, a to ani vo Francúzsku (francúzsky ekvivalent v tomto kontexte je „Bonne année“).

## Preklad francúzskeho výrazu
Doslovný význam výrazu pour féliciter je „na blahoželanie“, ale do slovenčiny sa prekladá ako „veľa štastia“ alebo „pre šťastie“. Doslovný význam výrazu pour fêter je „na oslávenie“.

## Dejiny novoročných kariet v Česku
Tradícia posielania kartičiek (od konca 19. stor. pohľadníc) s blahoželaniami do nového roku vznikla v Česku v 15. storočí. Pôvodne išlo o istú formu prosby o dary, ktorú posielali učitelia vrchnosti a ľuďom, od ktorých záviselo ich živobytie. Preto k nim často pripájali verše. Postupne sa posielanie novoročných blahoželaní ujalo aj v ďalších vrstvách spoločnosti. V Čechách sa o to v prvej polovici 19. storočia zaslúžil gróf Karel Chotek, ktorého zvykom bolo posielať vlastnoručne maľované malé lístky ako ospravedlnenie rodinám, ktoré sa mu na Nový rok nepodarilo navštíviť. Od prvej polovice 19. storočia boli v českých krajinách novoročné blahoželania podľa francúzskeho vzoru dopĺňané formulkou *pour féliciter*, neskôr skracovanou na P. F.. Niekedy sa uvádza, že novoročné karty s nápisom pour féliciter zaviedol až v roku 1907 Viktor Stretti.

## Poznámky


## Referencie

Kategória:Francúzske slová a frázy
William Wilberforce

**William Wilberforce** (* 24. august 1759, Kingston upon Hull, Spojené kráľovstvo – † 29. júl 1833, Londýn, Spojené kráľovstvo) bol britský politik a filantrop, ktorý v anglickom parlamente viedol kampaň proti obchodu s otrokmi a za sociálne reformy. Jeho kampaň bola zavŕšená úspechom v roku 1807, keď bol schválený zákon o zrušení obchodu s otrokmi. 

V nasledujúcich rokov sa ako poslanec angažoval aj za úplný zákaz otroctva. Hoci sa v roku 1825 vzdal miesta v Poslaneckej snemovni parlamentu, naďalej podporoval aktivity vedúce k presadeniu zákona o zákaze otroctva v britských kolóniách. Willberforce sa dožil zákazu otroctva, keď dňa 26. júla 1833 Poslanecká snemovňa prijala zákon o zrušení otroctva. O tri dni neskôr Willberforce zomrel a bol pochovaný vo Westminsterskom opátstve.

## Iné projekty

Kategória:Britskí politici
Kategória:Filantropi
Kategória:Abolicionisti
Kategória:Pochovaní vo Westminsterskom opátstve
Pomurska regija

right|thumb|Pomurska regija s číslom 9

**Pomurska regija** (doslova *Pomurský región*) je jedna zo štatistických administratívnych jednotiek Slovinska. V roku 2005 tu žilo 122 453 obyvateľov. Nachádza sa v najvýchodnejšej časti Slovinska a leží tu mesto Murska Sobota.

Kategória:Slovinsko
Goriška regija

right|thumb|Goriška regija s číslom 2

**Goriška regija** (doslova *Gorický región*) je jedna zo štatistických administratívnych jednotiek Slovinska. V roku 2005 tu žilo 119 628 obyvateľov. Nachádza sa v najzápadnejšej časti Slovinska a leží tu mesto Nova Gorica.

Kategória:Slovinsko
Podravska regija

right|thumb|Podravska regija s číslom 8

**Podravska regija** (doslova *Podrávsky región*) je jedna zo štatistických administratívnych jednotiek Slovinska. V roku 2005 tu žilo 319 235 obyvateľov. Nachádza sa v severovýchodnej časti Slovinska a leží tu druhé najväčšie slovinské mesto Maribor.

Kategória:Slovinsko
Cherchez la femme

**Cherchez la femme** (fr., čítaj [šeršelafam]) je francúzska fráza, ktorá v doslovnom preklade znamená "hľadajte ženu", vo voľnom preklade "za všetkým hľadaj ženu".

Fráza pochádza z knihy Alexandre Dumasa staršieho *[[Parížski Mohykáni]]* (1854), kde je v originálnom texte napísané:
:"*Il y a une femme dans toute les affaires; aussitôt qu'on me fait un rapport, je dis: 'Cherchez la femme*'".
V doslovnom preklade:
:"*Vo všetkých záležitostiach je nejaká žena; len čo mi podajú správu, vravím: 'Hľadajte ženu*'". 
Táto fráza je zaužívaná v detektívnych príbehoch ako klišé: *nie je dôležité, aký je problém, najčastejšie je jeho pôvod u nejakej ženy*. Táto fráza môže byť vo svojom širšom zmysle použitá na to, aby poslucháča naviedla hľadať príčinu vzniku problému.

## Referencie


Kategória:Francúzske slová a frázy
PF

**PF** môže byť:
* medzinárodný kód (Alpha-2 ISO 3166-1) francúzskej zámorskej správnej korporácie Francúzska Polynézia
* pour féliciter Novoročný pozdrav (len v Česku a na Slovensku)
* v informatike:
** skratka pre Page fault
** skratka pre Page file, pozri pod stránkovanie

**pf** môže byť:
* skratka pre più forte
* skratka pre pianoforte, pôvodný úplný názov pre klavír

## Pozri aj
* .pf, internetová doména najvyššej úrovne pre Francúzsku Polynéziu
* pour féliciter, skratka P.F., P. F., p.f., p. f.
Všeruské sčítanie obyvateľstva Ruskej federácie (2002)

**Všeruské sčítanie obyvateľstva Ruskej federácie** sa konalo v období od 9. - 16. októbra 2002. Sčítania obyvateľstva sa zúčastnili občania Ruskej federácie ako aj občania zahraničných štátov, ktorý sa v tom čase nachádzali na území Ruskej federácie.

Podľa štandardov Organizácie spojených národov sčítanie obyvateľstva sa má robiť každých desať rokov. Predchádzajúce sčítanie obyvateľstva sa uskutočnilo v roku 1989.

Účastníci sčítania obyvateľstva odpovedali na otázky o národnosti, veku, vzdelaní, rodinnom stave a tiež koľko jazykov ovládajú. Niektorí obyvatelia odpovedali aj na otázky hnuteľného majetku a životnej úrovne.

Sčítanie obyvateľstva Ruskej federácie stálo krajinu 4,8 miliárd rubľov.

## Výsledok sčítania obyvateľstva
Podľa výsledkov Všeruského sčítania počtu obyvateľstva Ruskej federácie sa počet obyvateľov oproti roku 1989 znížil zo 145,5 milióna o 1,8 milióna obyvateľov.

## Referencie


## Pozri aj
* Internetová stránka sčítania obyvateľstva Ruskej federácie v roku 2002  

Kategória:Sčítanie obyvateľstva
Kategória:Demografia Ruska
Kategória:2002
Klasifikácia

**Klasifikácia** alebo **triedenie** môže byť:
*všeobecne: hodnotenie a posudzovanie podľa vopred stanovených kritérii a spravidla aj rozdeľovanie do tried/skupín a podobne; výsledok tohto hodnotenia, posudzovania a rozdeľovania
*v logike: pozri klasifikácia (logika)

**Klasifikácia** môže byť:
*posudzovanie spôsobilosti, schopnosti, hodnoty a podobne
*v školstve: jednotné hodnotenie študijných výsledkov a správania jednotlivých žiakov za určité časové obdobie triedenia známok, pozri klasifikácia (školstvo)
Metráž

**Metráž** môže byť:
* dĺžka vyjadrená v metroch
* metrový tovar: tovar, ktorá sa predáva "na metre", čiže na jednotku dĺžky napr. tkanina, drôt a pod.
* v žurnalistike: v metroch udávané množstvo filmového alebo magnetického záznamového materiálu použité na výrobu filmu alebo televíznej či rozhlasovej relácie, pozri metráž (záznamový materiál)
Savinjska regija

right|thumb|Savinjska regija s číslom 10

**Savinjska regija** (doslova *Sávsky región*) je jedna zo štatistických administratívnych jednotiek Slovinska. V roku 2005 tu žilo 257 375 obyvateľov. Nachádza sa v stredovýchodnej časti Slovinska a leží tu mesto Celje.

Kategória:Slovinsko
Gorenjska regija

right|thumb|Gorenjska regija s číslom 1

**Gorenjska regija** (doslova *Hornokraňský región*) je jedna zo štatistických administratívnych jednotiek Slovinska. V roku 2005 tu žilo 199 085 obyvateľov. Nachádza sa v severozápadnej časti Slovinska a leží tu mesto Kranj.

Kategória:Slovinsko
ALF

**ALF** alebo **Alf** môže byť:

*americký sitkom, pozri Alf (seriál)
*osobné mužské meno, pozri Alf (meno)
*rieka v Nemecku, pozri Alf (rieka)
*skupina radikálnych ochrancov práv zvierat, pozri Animal Liberation Front
Ján Oberuč

**Ján Oberuč** (* 28. jún 1902, Palúdzka, dnes súčasť Liptovského Mikuláša - † 23. február 1956, Svätý Jur) bol slovenský cirkevný historik, autor prvej monografie o Matejovi Belovi v rámci slovenskej historiografie, ktorá vyšla po francúzsky v roku 1936 v Štrasburgu. Doktorát z teológie získal na Štrasburskej univerzite.

## Dielo
* *Matej Bel - pietista na Slovensku v 18. storočí.* [Z francúzskeho originálu preložil Martin Brtko.] Bratislava : Chronos, 2002, 120 s. ISBN 80-89027-04-0

## Referencie


## Externé odkazy
* Oberuč Ján na ecav.sk

Kategória:Narodenia v 1902
Kategória:Úmrtia v 1956
Kategória:Slovenskí historici
Kategória:Dekani Evanjelickej bohosloveckej fakulty Univerzity Komenského
Zasavska regija

right|thumb|Zasavska regija s číslom 12

**Zasavska regija** (doslova *Zasávsky región*) je jedna zo štatistických administratívnych jednotiek Slovinska. V roku 2005 tu žilo 45 356 obyvateľov. Nachádza sa takmer v strede Slovinska a leží tu mesto Trbovlje.

Kategória:Slovinsko
Obalno-kraška regija

right|thumb|Obalno-kraška regija s číslom 6

**Obalno-kraška regija** (doslova *Pobrežno-krasový región*) je jedna zo štatistických administratívnych jednotiek Slovinska. V roku 2005 tu žilo 105 632 obyvateľov. Nachádza sa v juhozápadnej časti Slovinska a leží tu mesto Koper.

Kategória:Slovinsko
Šíp

**Šíp** môže byť:

* súčasť niektorých strelných zbraní, pozri šíp (zbraň)
* časopis vydávaný v rokoch 1934 až 1936 Spolkom socialistických akademikov, pozri Šíp (časopis)
* iný výraz pre tŕň
* súhvezdie, pozri Šíp (súhvezdie)
* vrch vo Veľkej Fatre, pozri Šíp (vrch)
* chránené územie vo Veľkej Fatre, pozri Šíp (národná prírodná rezervácia)
* priezvisko
** Karel Šíp, český moderátor, textár a scenárista
Černoch

**Černoch** môže byť:
* príslušník negroidnej rasy, pozri negroidná rasa
* priezvisko, pozri Černoch (priezvisko), napr.:
** Ján Černoch (1852 – 1927), ostrihomský arcibiskup slovenského pôvodu
** Karel Černoch (1943 – 2007), český spevák, hudobný skladateľ a moderátor
** Marek Černoch (* 1969), český spevák, syn Karla
** Pavel Černoch (* 1974), český operný spevák
** Víťezslav Černoch (* 1965), český huslista
** Jana Černochová (* 1973), česká politička (ODS)
** Tereza Černochová (* 1982), česká speváčka, dcéra Karla

## Pozri aj
* Černochov
Konkávna funkcia

Graf funkcie konkávnej na intervale konkávnosti leží nad spojnicou krajných bodov tohto intervalu|thumb
Spojitá **konkávna funkcia** na intervale (a,b), je význačná tým, že jej graf leží pod každou jej zostrojenou dotyčnicou. Jednoduchou a názornou pomôckou môže byť predstava grafu konkávnej funkcie na (a,b) ako šálky, do ktorej nemožno naliať kávu, pretože sa vždy vyleje. Opačný prípad tvorí konvexná funkcia. Samotná definícia je analyticky odvodená z vlastností funkčných hodnôt konkávnej funkcie vzhľadom na spojnicu krajných bodov intervalu konkávnosti. Možno povedať, že funkčné hodnoty konkávnej funkcie sú na intervale konkávnosti vždy nad spojnicou spomínaných krajných bodov.

## Definícia
Konkávna časť funkcie je vyznačená namodro. Graf na tomto intervale leží pod dotyčnicou. Zvyšná červená krivka označuje konvexnú časť a jej graf leží nad dotyčnicou|thumb
Definíciu konkávnosti funkcie možno rozdeliť na definíciu konkávnosti funkcie a špeciálneho prípadu – rýdzej konkávnosti funkcie. Väčšinu elementárnych funkcií možno však považovať za rýdzo konkávne respektíve rýdzo konvexné. Príkladom môžu byť polynómy.
### Definícia rýdzo konkávnej funkcie
Nech *f* je funkcia spojitá na intervale (a,b). Potom hovoríme, že funkcia *f* je na intervale (a,b) rýdzo konkávna práve vtedy, keď existuje číslo \lambda\in(0,1) s vlastnosťou

\forall x,y\in(a,b),x\lambda f(x)+(1-\lambda)f(y)
### Definícia konkávnej funkcie
Nech *f* je funkcia spojitá na intervale (a,b). Potom hovoríme, že funkcia *f* je na intervale (a,b) konkávna práve vtedy, keď existuje číslo \lambda\in(0,1) s vlastnosťou

\forall x,y\in(a,b),x

## Intervaly konkávnosti

Pri hľadaní intervalov, na ktorých je funkcia konkávna sa postupuje použitím druhej derivácie funkcie. Intervaly konvexnosti a konkávnosti funkcie delia inflexné body. V týchto bodoch funkcia mení zakrivenie. Funkcia je preto rýdzo konkávna na intervale, kde f*(x)<0</math>. Analogicky sa odvodí pravidlo pre interval konkávnej funkcie <math>f*(x)\leq0. Daná derivácia musí existovať. To, že funkcia je diferencovateľná nevyplýva priamo z podmienky spojitosti skúmanej funkcie, preto treba pridať podmienku diferencovateľnosti.
## Pozri aj
*konvexná funkcia
*inflexný bod
*extrém

## Externé odkazy
* KONVEXNOSŤ, KONKÁVNOSŤ INFLEXNÉ BODY FUNKCIE 

Kategória:Matematická analýza
Koroška regija

right|thumb|Koroška regija s číslom 4

**Koroška regija** (doslova *Korutánsky región*) je jedna zo štatistických administratívnych jednotiek Slovinska. V roku 2005 tu žilo 73 754 obyvateľov. Nachádza sa v severnej časti Slovinska a leží tu mesto Ribnica na Pohorju.

Kategória:Slovinsko
Primorsko-notranjska regija

right|thumb|Primorsko-notranjska regija s číslom 5

**Primorsko-notranjska regija**, do roku 2015 **Notranjsko-kraška regija** (doslova *Vnútornokraňsko-krasový región*) je jedna zo štatistických administratívnych jednotiek Slovinska. V roku 2005 tu žilo 51 173 obyvateľov. Nachádza sa v južnej časti Slovinska a leží tu mesto Postojna.

Kategória:Slovinsko
Posavska regija

right|thumb|Posavska regija s číslom 11

**Posavska regija**, do roku 2015 **Spodnjeposavska regija** (doslova *Dolnoposávsky región*) je jedna zo štatistických administratívnych jednotiek Slovinska. V roku 2005 tu žilo 69 899 obyvateľov. Nachádza sa v stredovýchodnej časti Slovinska a leží tu mesto Krško.

Kategória:Slovinsko
Jugovzhodna Slovenija

right|thumb|Jugovzhodna Slovenija s číslom 3

**Jugovzhodna Slovenija** (doslova *Juhovýchodné Slovinsko*) je jedna zo štatistických administratívnych jednotiek Slovinska. V roku 2005 tu žilo 139 747 obyvateľov. Nachádza sa v južnej časti Slovinska a leží tu mesto Novo mesto.

Kategória:Slovinsko
Novgorodská krajina

thumb|Mapa štátu cca 1400
**Novgorodská krajina** alebo **Novgorodská zem** () bola jedna z veľkých územno-štátnych jednotiek v sústave Staroruského štátu, neskôr Moskovského štátu, existujúca do roku 1708 s hlavným mestom v Novgorode.

V časoch najväčšieho rozkvetu územie Novgorodskej zeme siahalo od Bieleho mora až k Uralu, ohraničovala teda takmer celé dnešné územie severozápadného Ruska.

## Pozri aj
* Dejiny Ruska
* Kyjevská Rus

## Iné projekty

Kategória:Dejiny Ruska
Kategória:Zaniknuté štáty
Kategória:Zaniknuté republiky
Kategória:Zaniknuté štáty Európy
Novgorodskí Slovieni

**Novgorodskí Slov(i)eni** alebo **Slov(i)eni** alebo zriedkavo **iľmenskí Slov(i)eni** boli východoslovanské kmene žijúce v druhej polovici 1. tisícročia v oblasti Iľmenského jazera a horného toku rieky Mologa. Tieto kmene tvorili hlavnú časť obyvateľstva Novgorodskej zeme.

## Pozri aj
* Sloveni

## Externé odkazy
* *Диба Юрій.* Словенська та Лехітська групи слов’ян у переліках народів ПВЛ

Kategória:Slovania
Peter Tuchscher

**Peter Tuchscher** je prvý slovenský manažér, ktorý na profesionálnej úrovni viedol beatové skupiny Tiene, Kabinet 112, Beatmen a potom The Buttons. Mal prirodzenú autoritu, zaviedol disciplínu, mal cit pre výber hudobníkov, repertoár, choreografiu a zvukové a svetelné efekty, vystupovania aj oblečenia svojich skupín. Podarilo sa mu presadiť v Prahe, kde mali Beatmen aj The Buttons obrovský úspech. Po roku 1968 emigroval a hoci nebol spevák, účinkoval v muzikáloch Hair a Jesus Crist Superstar, potom odišiel meditovať do Indie a prijal meno Swami Gyan Agnideva. Na Slovensko sa vrátil ako živá legenda v roku 1996. O rokoch šesťdesiatych povedal: „Sloboda bola hudba, beat bolo oslovenie srdca.“
Jeho najnovším účinkovaním na verejnosti bolo spolupracovanie pri tvorbe seriálu "Slovenský bigbít".

## Skupiny
* Tiene
* Kabinet 112 
* Beatmen (https://kultura.sme.sk/c/6259927/ako-sa-robi-hit-lets-make-a-summer.html#ixzz33LD0DJuM) 
* The Buttons

Kategória:Slovenskí manažéri
Lörrach (krajinský okres)

**Lörrach** () je krajinský okres na juhozápade spolkovej krajiny Bádensko-Württembersko v Nemecku. Tento okres susedí s okresmi Breisgau-Hochschwarzwald a Waldshut. Ďalej na západe má okres hranice s francúzskym departementom Haut-Rhin; a na juhu so švajčiarskymi kantónmi Bazilej-mesto, Bazilej-vidiek a Aargau. 

## Geografia
Severovýchod okresu Lörrach tvoria najvyššie časti pohoria Schwarzwald (*Čierny les*). Na západe je oblasť *Markgrafler Hügelland*, na juhu malé horské pásmo *Dinkelberg*, ktoré obidva znižujú kopcovité oblasti okresu. Väčšiu časť južnej a západnej hranice okresu vytvára rieka Rýn.

## Obyvateľstvo
Vývoj počtu obyvateľstva okresu Lörrach od roku 1973:

## Mestá a obce

## Referencie

## Externé odkazy
* Oficiálna stránka okresu Lörrach 

Kategória:Krajinské okresy v Nemecku
Slovenský bigbít

Desaťdielny cyklus Slovenský bigbít je podľa autorov výpoveďou o životných postojoch a pocitoch generácie, ktorú inšpirovali veľké idoly vznikajúcej bítovej hudby či ich predchodcovia: Chuck Berry, Little Richard, Elvis Presley, The Shadows,The Beatles, The Rolling Stones a ďalší. 

Tvorcovia **[[Dušan Rapoš]]** (produkcia a réžia filmu), **[[Ľuboš Jurík]]** (kniha a scenár filmu) a **[[Jozef Šuhajda]]** (kniha a scenár filmu) sa snažili zhromaždiť čo najviac dobových svedectiev, výpovedí, názorov, príhod a historiek bývalých bigbiťákov žijúcich dnes nielen na Slovensku, ale aj v zahraničí. O tejto slobodnej neslobodnej ére porozpráva najslávnejší manažér bratislavských bigbiťákov Peter Tuchscher, svoje zážitky a spomienky pridajú Peter Lipa, Ľubo Belák, Miro Žbirka, Pavol Hammel, Braňo Hronec, Janko Lehotský, Jožo Barina, Jano Baláž, Laco Lučenič, Vasko Velčický, Stano Herko, Marián Varga, Kamil Peteraj. Obohatia ich aj výpovede kolegov z Česka: Petra Jandu, Viktora Sodomu (The Matadors), Radima Hladíka a Jiřího Černého. 

Záver cyklu, tvorí záznam koncertu z PKO Legendy '60, na ktorom sa po vyše štyridsiatich rokoch stretli bývalí bigbiťáci a znovu oživili hity tejto éry. 

oficiálna stránka
Ludwigsburg (krajinský okres)

**Ludwigsburg** () je krajinský okres uprostred spolkovej krajiny Bádensko-Württembersko v Nemecku. Tento okres susedí (zo severu v smere hodinových ručičiek) s okresmi Heilbronn, Rems-Murr, nezávislým mestským okresom mestom Stuttgart, a okresmi Böblingen a Enz.

## Geografia
Okresom Ludwigsburg preteká väčšia rieka Neckar, ktorá rozdeľuje tento okres na väčšiu západnú a menšiu východnú časť.

## Obyvateľstvo
Vývoj počtu obyvateľstva okresu Ludwigsburg od roku 1973:

## Mestá a obce

## Referencie

## Externé odkazy
* Oficiálna stránka okresu Ludwigsburg 

Kategória:Krajinské okresy v Nemecku
Main-Tauber

**Main-Tauber** () je krajinský okres na severovýchode spolkovej krajiny Bádensko-Württembersko v Nemecku. Tento okres susedí (zo severozápadu v smere hodinových ručičiek) s okresmi Miltenberg, Main-Spessart, Würzburg, Neustadt an der Aisch-Bad Windsheim a Ansbach (okresy v Bavorsku) a ďalej s okresmi Schwäbisch Hall, Hohenlohe a Neckar-Odenwald. 

## Geografia
Názov okresu Main-Tauber menuje dva hlavné rieky v tomto okrese. Rieka Main tvorí severnú hranicu okresu, zatiaľ čo jej prítok rieka Tauber preteká okresom z juhovýchodu na sever. Sever okresu pokrýva horské pásmo Spessart, južnú časť pokrýva oblasť nazývaná *Bauland*.

## Obyvateľstvo
Vývoj počtu obyvateľstva okresu Main-Tauber od roku 1973:

## Mestá a obce

## Referencie

## Externé odkazy
* Oficiálna stránka okresu Main-Tauber 

Kategória:Krajinské okresy v Nemecku
Predrag Mijatović

**Predrag "Peđa" Mijatović** (srbsky: *Предраг Мијатовић*) (* 19. január 1969, Titograd, Juhoslávia) je bývalý čiernohorský futbalista, a bývalý športový riaditeľ klubu Real Madrid. Je považovaný za jedného z najlepších juhoslovanských hráčov 90. rokov. Hrával ako útočník za kluby Budućnost Podgorica, FK Partizan, Valencia, Real Madrid, Fiorentina a Levante. Za reprezentáciu odohral 73 zápasov, v ktorých strelil 27 gólov. Hral aj na Eure 2000 a na Majstrovstvách sveta v roku 1998.

## Reprezentačné zápasy

## Referencie


## Externé odkazy
* Mijatović na stránke national-football-teams.com

Kategória:Narodenia v 1969
Kategória:Juhoslovanskí futbalisti
Kategória:Čiernohorskí futbalisti
Kategória:Hráči Valencia CF
Kategória:Hráči Real Madrid CF
Kategória:Hráči AC Fiorentina
Kategória:Hráči Serie A
Kategória:Hráči Majstrovstiev sveta vo futbale 1998
Kategória:Hráči Majstrovstiev Európy vo futbale 2000
Kategória:Osobnosti z Podgorice
John Carew

**John Alieu Carew** (* 5. september 1979, Lørenskog, Nórsko) je nórsky futbalista, ktorý hrá za Aston Villu v anglickej FA Premier League.

Jeho prvým klubom bol nórsky klub Vålerenga IF, v drese ktorého hrával v roku 1997. V jeho drese sa mu podarilo vyhrať Nórsky pohár. V roku 1999 sa už drese Rosenborgu tešil zo zisku ligového titulu. Po dobrých výkonoch prestúpil do španielskej Valencie, v drese ktorej si zahral aj finále Ligy majstrov. V roku 2003 hosťoval za AS Rím v talianskej Serie A a neskôr prestúpil do tureckého Beşiktaşu Istanbul. Po sezóne 2004-05 prestúpil do francúzskeho Lyonu.

22. januára 2007 prestúpil do anglického klubu Aston Villa FC kam putoval výmenou za českého reprezentanta Milana Baroša. V Premiership debutoval 31. januára v zápase proti Newcastle United FC

Kategória:Nórski futbalisti
Kategória:Hráči Rosenborg BK
Kategória:Hráči Beşiktaş JK
Kategória:Hráči Valencia CF
Kategória:Hráči Olympique Lyonnais
Kategória:Hráči Aston Villa FC
Kategória:Hráči FA Premier League
Kategória:Nórske osobnosti gambijského pôvodu
Neckar-Odenwald

**Neckar-Odenwald** () je krajinský okres na severe spolkovej krajiny Bádensko-Württembersko v Nemecku. Tento okres susedí (z východu v smere hodinových ručičiek) s okresmi Main-Tauber, Hohenlohe, Heilbronn, Rhein-Neckar, a okresom Odenwald v Hesensku.

## Geografia
Ako už názov okresu prezrádza, okres leží v pohorí Odenwald, s najvyšším vyvýšením vrchom *Katzenbuckel* () blízko obce Waldbrunn na západe okresu. Hlavnou riekou v okrese je rieka Neckar.

## Obyvateľstvo
Vývoj počtu obyvateľstva okresu Neckar-Odenwald od roku 1973:

## Mestá a obce

## Referencie

## Externé odkazy
* Oficiálna stránka okresu Neckar-Odenwald  

Kategória:Krajinské okresy v Nemecku
Hidetoši Nakata

**Hidetoši Nakata** (; * 22. január 1977, Jamanši) je bývalý japonský futbalista. Patril k najvýznamnejším ázijským futbalistom svojej generácie.

V rokoch 19972006 za japonské národné futbalové mužstvo odohral 77 zápasov, v ktorých strelil 11 gólov. Reprezentoval Japonsko na Majstrovstvách sveta 1998, 2002 a 2006.

3. júla 2006 oznámil koniec aktívnej kariéry, počas svojej desaťročnej kariéry okrem iného odohral sedem sezón v Taliansku a jednu v Anglicku. 

## Štatistiky

## Referencie

## Externé odkazy​
*

Kategória:Japonskí futbalisti
Kategória:Hráči Perugia Calcio
Kategória:Hráči AS Rím
Kategória:Hráči Parma FC
Kategória:Hráči AC Fiorentina
Kategória:Hráči Bolton Wanderers FC
Kategória:Hráči FA Premier League
Kategória:Hráči Majstrovstiev sveta vo futbale 1998
Kategória:Hráči Majstrovstiev sveta vo futbale 2002
Kategória:Hráči Majstrovstiev sveta vo futbale 2006
Savo Milošević

**Savo Milošević** (po srbsky:Саво Милошевић) (* 2. september 1973, Bijeljina, Bosna a Hercegovina, Juhoslávia) je bývalý srbský futbalový útočník. 

Je najlepším strelcom a hráčom, s najväčším počtom štartov pre Národné futbalové mužstvo Srbska a Čiernej Hory. Po Majstrovstvách sveta 2006 ukončil reprezentačnú kariéru. Svoj úplne posledný zápas odohral 19. novembra 2008 v priateľskom zápase proti Bulharsku. V tomto zápase strelil dva góly a nepremenil dva pokutové kopy.

Na klubovej úrovni Milošević hrával za FK Partizan (1992-95), Aston Villu (1995-98), Taragozu (1998-2000 a 2002), Parmu (2000-01), Espanyol (2002-03), Celtu Vigo (2003-04), Osasunu (2004-2007) a Rubin Kazaň (2008).

Reprezentoval Juhosláviu na Eure 2000 a na Majstrovstvách sveta v rokoch 1998 a 2006.

## Referencie

Kategória:Narodenia v 1973
Kategória:Srbskí futbalisti
Kategória:Hráči FK Partizan
Kategória:Hráči Aston Villa FC
Kategória:Hráči FA Premier League
Kategória:Hráči Real Zaragoza
Kategória:Hráči Parma FC
Kategória:Hráči RCD Espanyol
Kategória:Hráči CA Osasuna
Kategória:Hráči FK Rubin Kazaň
Kategória:Hráči Majstrovstiev sveta vo futbale 1998
Kategória:Hráči Majstrovstiev sveta vo futbale 2006
Ortenau (krajinský okres)

**Ortenau** () je krajinský okres na západe spolkovej krajiny Bádensko-Württembersko v Nemecku. Tento okres susedí (zo severu v smere hodinových ručičiek) s okresmi Rastatt, Freudenstadt, Rottweil, Schwarzwald-Baar a Emmendingen, a na západe okres hraničí s francúzskym departementom Bas-Rhin.

## Geografia
Západná časť okresu Ortenau leží v údolí rieky *horný* Rýn, východnú časť tvorí pohorie Schwarzwald (*Čierny les*). Najvyššie vyvýšenie okresu je vrch Hornisgrinde (1 164 m), ktorý sa nachádza na severovýchode okresu. Najnižší bod (124,3 m) je v údolí rieky Rýn na severe.

## Obyvateľstvo
Vývoj počtu obyvateľstva okresu Ortenau od roku 1973:

## Mestá a obce

## Referencie

## Externé odkazy
* Oficiálna stránka okresu Ortenau 

Kategória:Krajinské okresy v Nemecku
Hadiarka

::*Slovo hadiarka môže znamenať aj chovateľku alebo cvičiteľku hadov.*

**Hadiarka** (iné názvy: **štíhlovka**, **koralovka**, staršie **užovka**; bohemizmus: *korálovka*; lat. *Lampropeltis*) je rod hadov z čeľade užovkovitých.

Hadiarky sú malej až strednej veľkosti, pochádzajú z Južnej a Strednej Ameriky. Sú to lesné a púštne hady, živia sa hlavne jaštericami, vtákmi, drobnými cicavcami a menšími hadmi. Koralovky sú vajcorodé. Niektoré druhy majú nápadné obrúčky - sfarbenie vo forme červených, čiernych a bielych kruhov, čím do určitej miery napodobňujú koralovce (Elapidae).

## Systematika
* hadiarka cisárska/štíhlovka cisárska/koralovka cisárska *(Lampropeltis alterna)*
* *[[Lampropeltis calligaster]]* 
* hadiarka retiazková/štíhlovka retiazková/koralovka retiazková/hadiarka obyčajná *(Lampropeltis getula)*
* † *[[Lampropeltis intermedius]]* 
* hadiarka mexická/štíhlovka mexická/koralovka mexická *(Lampropeltis mexicana)*
* hadiarka kráľovská/štíhlovka kráľovská/koralovka kráľovská *(Lampropeltis pyromelana)*
* *[[Lampropeltis ruthveni]]* 
* † *[[Lampropeltis similis]]*
* hadiarka trojfarebná/štíhlovka trojfarebná/koralovka trojfarebná *(Lampropeltis triangulum)*
* hadiarka kalifornská/štíhlovka kalifornská/koralovka kalifornská/užovka kráľovská *(Lampropeltis zonata)*
* *[[Lampropeltis webbi]]*

## Iné projekty

## Zdroje

*
*BURNIE, D. et al.: *Zviera*. Bratislava: Ikar, 2002. ISBN 80-551-0375-5.
*Serpentes 
*reptile-database.org
*palaeos.com

Kategória:Užovkovité
Kategória:Hadiarky
Éric Deflandre

**Éric Deflandre** (* 2. august 1973, Rocourt) je belgický futbalový obranca.

V súčasnosti je hráčom Lierse S.K., najväčšie úspechy dosiahol v vo francúzskom klube Lyonu s ktorým získal tri ligové tituly. V roku 2004 sa vrátil do Belgicka.

## Referencie

Kategória:Narodenia v 1973
Kategória:Belgickí futbalisti
Kategória:Hráči Club Brugge
Kategória:Hráči Olympique Lyonnais
Kategória:Hráči Standard Liège
Kategória:Hráči Majstrovstiev sveta vo futbale 1998
Kategória:Hráči Majstrovstiev sveta vo futbale 2002
Secure Hash Algorithm

**Secure Hash Alogithm** (**SHA**) je skupina kryptografických hašovacích funkcií. Funkcie vyvinula americká Národná bezpečnostná agentúra (NSA) ako nástupcu funkcie MD5, ktorá už nie je považovaná za bezpečnú (existencia metódy hľadania slabých kolízií v rádoch minút). 

## SHA-1
Ako štandard bola publikovaná v roku 1993 americkým NIST pod označením FIPS 180-1. Nahradzuje predošlú SHA-0, ktorá bola prelomená.

Funkcia rozsekáva vstupný tok dát na bloky o veľkosti 512 bitov. Posledný blok doplňuje a zarovnáva () na požadovanú veľkosť vstupného bloku. Tieto bloky sú postupne logicky sčítané. Na začiatku s náhodným inicializačným vektorom a každý nasledujúci blok vstupu vždy s predošlým výsledkom. Do požadovaného zarovnania sa pridáva údaj o veľkosti vstupu, na ktorý je vyhradených 64 bitov. Z toho plynie horná ohraničenosť maximálnej veľkosti vstupu na 264-1 bitov, čo je cca 2,3 miliónu TiB.

Výstupom SHA-1 je 160bitový reťazec, haš. 

Použitím informácie o veľkosti vstupu v procese výpočtu funkcie sa zvyšuje odolnosť funkcie voči slabým kolíziám. Za ďalšie zabezpečenie funkcie sa považuje vlastnosť lavínovitosť tvorby hašu – používaním predošlého výsledku, a teda šírenie zmeny v jednom bloku vstupu až do výstupu. Toto kritérium spôsobí veľkú zmenu výsledného hašu už pri zmene jediného znaku vstupného toku.

Príklad textového reťazca a jeho hašu:
 Prehlasujem, že ti dlžím 100 : 68741d0244e8ce0989af154977ce037c7c75a32e
 Prehlasujem, že ti dlžím 500 : 2eb70991cded1bd3b3f234675f8ad8b927cc3272

### Použitie
Ako každá hašovacia funkcia aj SHA-1 zabezpečuje hlavne kontrolu integrity dát, teda či nedošlo k ich pozmeneniu. Z toho plynie použitie napr. v digitálnych certifikátoch a následne aj elektronickom podpise, či v systéme PGP. Ide o funkciu, ktorá je presadzovaná v novo vznikajúcich amerických štandardoch v kryptografii a elektronickom podpisovaní.

## Externé odkazy
* Lupa.cz - článok o hašovacích funkciách a ich prielomoch
* HashCalc  - freeware nástroj na výpočet viacerých hašovacích funkcií

Kategória:Kryptografické hašovacie funkcie
Kategória:Počítačová bezpečnosť
Nuno Gomes

**Nuno Gomes** (* 5. júl 1976, Amarante, Portugalsko) je portugalský futbalista. Je útočník, ktorý hrá za Portugalské národné futbalové mužstvo a na klubovej úrovni v súčasnosti za Benficu Lisabon. Dostal prezývku *Gomes* počas detstva, po Fernandovi Gomesovi, ktorý vyhral zlatú kopačku v 1983 a 1985. Najväčšiu časť svojej kariéry odohral za Benficu, krátko pôsobil v talianskej Serie A, kde hral za Fiorentinu.

Kategória:Portugalskí futbalisti
Kategória:Hráči Majstrovstiev Európy vo futbale 2000
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Kategória:Hráči SL Benfica Lisabon
Kategória:Hráči Sporting Braga
Kategória:Hráči AC Fiorentina
Kategória:Hráči Serie A
Deco

**Andersyn Luis de Souza**, OIH (* 27. august 1977, São Bernardo do Campo, Brazília) je bývalý profesionálny brazílsky futbalista známy ako **Deco**. Na medzinárodnej úrovni reprezentoval Portugalsko.

Na klubovej úrovni po úspechu v Lige majstrov s Portom hral od roku 2004 za Barcelonu. Po výmene trénera Barcelony v roku 2008 sa tam stal nepotrebným a prestúpil do Chelsea a v roku 2010 prestúpil do Fluminense Football Club. V auguste 2013 ukončil futbalovú kariéru.

Kategória:Portugalskí futbalisti
Kategória:Hráči Corinthians
Kategória:Hráči FC Porto
Kategória:Hráči FC Barcelona
Kategória:Hráči Chelsea FC
Kategória:Hráči FA Premier League
Kategória:Hráči Fluminense FC
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Kategória:Hráči Majstrovstiev sveta vo futbale 2010
Ostalb

**Ostalb** () je krajinský okres na východe spolkovej krajiny Bádensko-Württembersko v Nemecku. Tento okres susedí (zo severu v smere hodinových ručičiek) s okresmi Schwäbisch Hall, Ansbach (*[[Bavorsko]]*), Donau-Ries (*[[Bavorsko]]*), Heidenheim, Göppingen a Rems-Murr.

## Geografia
Okres leží vo východnej časti pohoria Švábska Jura (*Schwabische Alb*). Cez okres pretekajú rieky Rems, Jagst a Kocher, všetky sú prítokmi rieky Neckar.

## Obyvateľstvo
Vývoj počtu obyvateľstva okresu Ostalb od roku 1973:

## Mestá a obce

## Referencie

## Externé odkazy
* Oficiálna stránka okresu Ostalb 

Kategória:Krajinské okresy v Nemecku
Christophe Dugarry

**Christophe Dugarry** (* 24. marec 1972, Lormont, Francúzsko) je bývalý francúzsky futbalový útočník. Bol súčasťou víťazných mužstiev Francúzska na Majstrovstvách sveta v roku 1998 a na Eure 2000. Veľkú časť svojej kariéry odohral za FC Girondins de Bordeaux, kde hrával v rokoch 1996 až 1998 a znovu v rokoch 2000 až 2003. Od roku 2006 pracuje ako televízny komentátor športových podujatí.

## Úspechy
### Klubové
;Bordeaux
* Ligue 1: 1991–92
* Coupe de la Ligue: 2002
* Pohár Intertoto UEFA: 1995
* Finalista Poháru UEFA: 1996

;Barcelona
* La Liga: 1997–98

### Medzinárodné
* Víťaz MS 1998
* Víťaz Eura 2000
* Víťaz Pohára konfederácií FIFA 2001
* Víťaz Kirin Cup 1994

## Externé odkazy
* Profil na stránke FFF.fr

## Zdroj

Kategória:Francúzski národní futbalisti
Kategória:Hráči FC Girondins de Bordeaux
Kategória:Hráči AC Miláno
Kategória:Hráči FC Barcelona
Kategória:Hráči Olympique de Marseille
Kategória:Hráči Majstrovstiev Európy vo futbale 1996
Kategória:Hráči Majstrovstiev sveta vo futbale 1998
Kategória:Hráči Majstrovstiev Európy vo futbale 2000
Kategória:Hráči Majstrovstiev sveta vo futbale 2002
Kategória:Majstri sveta vo futbale
Kategória:Majstri Európy vo futbale
Dušan Hájek

**Dušan Hájek** (* 21. júl 1946, Bratislava) je slovenský hráč na bicie nástroje a v súčasnosti filmový manažér. Najviac sa preslávil ako bubeník skupín Prúdy, Soulmen, Collegium Musicum, Modus, Limit a Banket.

## Hudobná kariéra
Začínal v skupine Galaxia, ktorá sa rozpadla hneď po ukončení strednej školy. Neskôr nastúpil k skupine Phantoms a po jej rozpade prešiel do Blues Five. V skupine The Soulmen hral len krátkodobo, z dôvodu štúdií. 

Na Slovensku je Dušan Hájek najviac známy ako bubeník skupiny Collegium Musicum, do ktorej nastúpil v roku 1969. Na albume *[[Collegium Musicum Live]]* sa nachádza jeho bubenícke sólo v skladbe „Monumento“. V roku 1975 zo skupiny odišiel a vrátil sa až o dva roky neskôr. Po dokončení albumu *[[Continuo]]* opäť odišiel zo skupiny. V roku 1978 sa stal bubeníkom skupiny Modus. Po odchode Žbirku a Lučeniča z Modusu, Hájek spoluzaložil skupinu Limit.
 
V roku 1984 bol členom Lipa-Andršt Blues Band (hral tu na bluesovom albume *Škrtni, co se nehodí*) ako aj členom skupiny Banket, kde vymenil akustické bicie za elektronické, čím zmenil svoj charakteristický zvuk. Jeho bicie znejú na ich debutovom albume elektronického rocku - *[[Bioelektrovízia]]*. V roku 1986 sa stal členom skupiny Midi, s ktorou o rok neskôr (1987) nahral debutový album *[[Robo Grigorov – Midi]]* a v roku 1988 album "Nohy". 

V roku 1997 hral opäť s Collegium Musicum na comebackovom turné, v pôvodnej zostave z roku 1973. Spolu s comebackom vyšiel aj živý album *[[Collegium Musicum 97]]*, ktorý obsahuje záznam z koncertnej haly Bratislava-Pasienky. Hral v PKO, so skupinou Collegium Musicum na akcii Legendy 60 a naposledy na koncerte k 70. narodeninám Mariána Vargu s názvom Marián Varga 70, 19. apríla 2017.

## Hudobné nástroje
Dušan Hájek používal vo svojich začiatkoch zostavu bicích Amati. Neskôr si zakúpil bicie značky Rogers, ktoré boli obohatené o množstvo perkusií, charakteristické pre štýl jeho hry. Po odchode zo skupiny Collegium Musicum hral na priesvitných plastových bicích značky Ludwig. V osemdesiatych rokoch hral na elektronických bicích. Jeho hra je charakteristická používaním prídavným tomov značky Amati a množstvom rozličných perkusií ako napríklad wood block, triangel, malý gong a ďalšie. Hájekov perfekcionizmus je cítiť aj z kvality jeho hrania na bicie, ktoré bolo inšpirované jazzom. 

## Referencie

## Literatúra
* 
* 

## Externé odkazy
* Dušan Hájek na webe Hudobného centra
* Dušan Hájek na Last.fm

Kategória:Slovenskí džezoví bubeníci
Kategória:Slovenskí rockoví bubeníci
Kategória:Slovenskí popoví bubeníci
Kategória:Slovenskí bluesoví bubeníci
Kategória:Prúdy (skupina)
Kategória:Collegium Musicum

Kategória:Osobnosti z Bratislavy